# Αλυκή Κίτρους

### Από τη Βικιπαίδεια, την ελεύθερη εγκυκλοπαίδεια

Η Αλυκή είναι οικισμός του Δήμου Πύδνας στην Πιερία με 50 κατοίκους, σύμφωνα με την απογραφή πληθυσμού του 2001. Αποτελεί , μαζί με το Κίτρος, μέρος του Δημοτικού Διαμερίσματος της Πύδνας, το οποίο έχει συνολικά 1.556 κατοίκους.

## [Επεξεργασία] Οι αλυκές

Οι αλυκές του Κίτρους είναι εγκαταστάσεις παραγωγής άλατος και βρίσκονται στην παραλία του Κίτρους και στην αρχαία Αθεράδα (εκεί όπου πιστευόταν ότι υπήρχε το λιμάνι της αρχαίας Πύδνας). Βρίσκονται σε απόσταση 5 χιλιομέτρων στα ανατολικά του Κίτρους. Η συνολική τους έκταση είναι γύρω στα 10.000 στρέμματα. Από αυτά τα 1.440 καλύπτει η λίμνη, η οποία θεωρείται ως χώρος κανονικής προθέρμανσης, οι λεγόμενες "θερμάστρες" και τα υπόλοιπα 140 είναι κυρίως αλοπήγια (τα λεγόμενα "τηγάνια").

## [Επεξεργασία] Ιστορικά στοιχεία

Τα στοιχεία που διαθέτουμε σήμερα για το από πότε χρονολογούνται οι αλυκές είναι λίγα. Ωστόσο, πιστεύεται ότι οι αλυκές δημιουργήθηκαν μετά την έλευση των Τούρκων στη Μακεδονία. Η πρώτη γραπτή αναφορά για τις αλυκές του Κίτρους γίνεται από τον Ιταλό περιηγητή Τζιοβάννι Ατζιολέλο, ο οποίος στο ημερολόγιό του τον εντυπωσιάζει το Κίτρος "με τις πολλές αλυκές". Την περίοδο της Τουρκοκρατίας ο οικισμός ονομαζόταν Τούζλα, μέχρι το 1927. Η εκμετάλλευση των Αλυκών έχει περιέλθει στο Δημόσιο, εδώ και περίπου 70 χρόνια.

## [Επεξεργασία] Βιβλιογραφία

- Αλέκος Αγγελίδης, Αναδρομή στην Ιστορία της Μακεδονίας, εκδόσεις Μάτι, σελ. 490-98

Ανακτήθηκε από "http://el.wikipedia.org../../../%CE%B1/%CE%BB/%CF%85/%CE%91%CE%BB%CF%85%CE%BA%CE%AE_%CE%9A%CE%AF%CF%84%CF%81%CE%BF%CF%85%CF%82_4b06.html"

Κατηγορίες: Χωριά της Πιερίας | Δήμος Πύδνας

##### Views

- Άρθρο
- Συζήτηση
- Τελευταία έκδοση

##### Αναζήτηση